
Kangelaste prospekt 3b maaüksuse munitsipaalomandisse

taotlemine ja katastriüksuse sihtotstarbe määramine
1. Asjaolud ja menetluse käik 
21.06.2012.a Narva Linnavolikogu otsusega nr 82 on kehtestatud Hariduse tänava ja selle lähiala detailplaneering, mille alusel moodustatakse uus maaüksus Kangelaste prospekt 3b, pindala 1031 m2, sihtotstarve sotsiaalmaa – üldkasutatav maa (017; Üm). Maaüksus moodustatakse olemasoleva haljastuse teenindamiseks ja korrashoiu korraldamiseks. 
Vabariigi Valitsuse 23.10.2008 määruse nr 155 „Katastriüksuse sihtotstarvete liigid ja nende määramise kord” §2 punkti 2 kohaselt tuleb moodustavale maaüksusele määrata maa sihtotstarve.

Kuivõrd Kangelaste prospekt 3b maaüksus ei haara enda alla maad, millele oleks esitatud avaldusi selle maa tagastamiseks, kompenseerimiseks, ostueesõigusega erastamiseks  ega riigiomandisse jätmiseks ei esine takistavaid asjaolusid maa munitsipaalomandisse taotlemist.

Kuna Vabariigi Valitsuse 02.06.2006.a määruse „Maa munitsipaalomandisse andmise kord“ §6 lõige 1 kohaselt taotletakse maa munitsipaalomandisse volikogu vastava otsuse alusel tuleb vastu võtta otsus Kangelaste prospekt 3b maaüksuse pindalaga 1031 m2 linna munitsipaalomandisse taotlemise kohta.

2.Õiguslikud alused.
2.1 Maareformi seaduse § 25 lõige 1 sätestab, et munitsipaalomandisse antakse tasuta Maareformi seaduse paragrahvis 28 nimetatud maa. 

2.2 Maareformi seaduse § 28 lõike 1 punkti 4 kohaselt antakse linna omandisse sotsiaalmaa.

2.3 Kohaliku omavalitsuse korralduse seaduse § 22 lõike 1 punkti 37 kohaselt kuuluvad volikogu ainupädevusse muud seadusega antud küsimused.
2.4 Juhindudes Maakatastriseaduse § 18 lõikest 2, Vabariigi Valitsuse 02.06.2006.a määrusest nr 133 “Maa munitsipaalomandisse andmise kord”, Vabariigi Valitsuse 23.10.2008 määrusest nr155 „Katastriüksuse sihtotstarvete liigid ja nende määramise kord”, Narva Linnavolikogu 21.06.2012.a otsusega nr 82  kehtestatud Hariduse tänava ja selle lähiala detailplaneeringust.

3. Otsus.
3.1. Taotleda Narva linna munitsipaalomandisse Kangelaste prospekt 3b maaüksus (lisa1), ligikaudse 
       pindalaga 1031 m2.

3.2. Määrata Kangelaste prospekt 3b maaüksusele katastriüksuse sihtotstarbeks sotsiaalmaa – üldkasutatav 

       maa (017; Üm).
4.Rakendussätted.
4.1. Linnavalitsusel esitada Maavanemale käesoleva otsuse punktis 3.1 nimetatud maa munitsipaliseerimiseks taotlus koos kõigi vajalike lisamaterjalidega.
4.2 Maavanema jaatava vastuse korral moodustada Linnavalitsusel käesoleva otsuse punktis 3.1 nimetatud katastriüksus ja kinnitada piirid ning esitada katastritoimik registreerimiseks Maa-ameti Ida-Viru katastribüroosse.
4.3 Otsus jõustub teatavakstegemisest.

4.4 Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates teatavakstegemise päevast.

